**Maria av Brabant** (født 13. mai 1254, død 12. januar 1321) var dronning av Frankrike som Filip IIIs andre ektefelle fra 1275 til 1285. Hun var født i Leuven i hertugdømmet Brabant (dagens Flamsk Brabant i Belgia) som datter av hertug Henrik III av Brabant og Adelaide av Burgund, hertuginne av Brabant.

Liv og virke
------------

### Dronning

Maria ble gift med Filip III av Frankrike den 21. august 1274. Hans første hustru, Isabella av Aragón, som døde i 1271, hadde allerede født fire sønner, hvorav tre hadde overlevd barndommen: Ludvig (1264–1276); Filip IV den smukke (1268–1314); og Karl av Valois (1270–1325)

Filip var sjenert og ubesluttsom, og var dominert av sin mor, Margrete av Provence, og sin kansler og lege Pierre de la Broce. Ved ikke å være fransk ble Maria stående utenfor det franske hoffet og dets intriger. I 1276 døde Filips sønn Ludvig under mistenkelige omstendigheter. Etter at Maria selv hadde født en sønn, ble hun mistenkt for å ha forgiftet ham, muligens rykter spredt av de la Broce, angivelig med den hensikt å få fjernet sønnene til Isabella, men han ble selv arrestert i 1277. Årsaken var at visse brev som det ble hevdet var skrevet av ham som ble vist for kongen. Han ble hengt seks måneder senere, men det ble aldri holdt noen rettssak og bevisene ble undertrykt, og innholdet av brevene er ukjente.

### Enkedronning

Etter at Filip III døde i 1285 ble Marias posisjon og innflytelse redusert og hun dedikerte sitt liv for sine tre barn:

* Louis av Évreux (1276 – 1319)
* Blanka (1282 – 1305), gift med Rudolf av Böhmen
* Margaret (1282 – 1318), gift med Edvard I av England som hans andre hustru

Hennes stesønn Filip IV ble kronet som konge av Frankrike den 6. januar 1286 i Reims.

Sammen med Johanna I av Navarra, dronning av Frankrike, og Blanka av Artois, dronning av Navarra, forhandlet hun en fredsavtale i 1294 mellom England og Frankrike, med Edmund Crouchback, den yngre broren av Edvard I av England.

Maria levde gjennom styret til Filip IV, og levde lengre enn sine barn. Hun døde i klosteret i Les Mureaux, i nærheten av Meulan, hvor hun hadde trukket seg tilbake i 1316. Hun ble ikke gravlagt i den kongelige gravstedet som var Klosterkirken Saint-Denis, men i Couvent des Cordeliers, et nonnekloster i Paris. Det ble ødelagt av brann i 1580, men kirken ble gjenoppbygd i de påfølgende årene.

Referanser
----------

1. 1 2   Genealogics, genealogics.org person ID I00004023, oppført som Marie of Brabant[Hentet fra Wikidata]
2. ↑   The Peerage, oppført som Marie de Brabant, The Peerage person ID p10313.htm#i103125, besøkt 9. oktober 2017[Hentet fra Wikidata]
3. 1 2 3 4 5 6   Kindred Britain[Hentet fra Wikidata]
4. ↑   The Peerage person ID p10313.htm#i103125, besøkt 7. august 2020[Hentet fra Wikidata]
5. ↑  Fødselsdato er oppgitt etter Borchgrave, Émile de: *Biographie nationale de Belgique*, bind 13, s. 704; Treffer, Gerd (1996): *Die französischen Königinnen*, s. 142, oppgir fødselsdato runders som «rundt 1260».
6. ↑  Fawtier, Robert (1958):  *Registres du trésor des chartes*, Archives nationales, s. 58;
7. ↑  Brown, Elizabeth A.R. (1978): *The Monarchy of Capetian France and Royal Ceremonial*, Variorum Reprints, s. 155
8. ↑  Jordan, William Chester (2009): *A Tale of Two Monasteries: Westminster and Saint-Denis in the Thirteenth Century*, Princeton University Press, s. 142
9. ↑  Morris, Marc (2008): *Edward I and the Forging of Britain*, Windmill Books, s. 267-268.

|  |  |  |
| --- | --- | --- |
| Forgjenger:**Isabella av Aragon** | **Dronning av Frankrike**(1274–1285) | Etterfølger:**Johanna I av Navarra** |

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** LCCN **·** NKC
 |